- Hindi News
- National
- पुल से 25 फीट नीचे गिरा गिट्टी भरा हाईवा दो बार पलटा, दबने से दो लोगों की मौत
पुल से 25 फीट नीचे गिरा गिट्टी भरा हाईवा दो बार पलटा, दबने से दो लोगों की मौत
नांदघाट सड़क पर आज अलसुबह करीब 4 बजे एक हाईवा ट्रक बंजारी पुल से 25 फुट नीचे जा गिरा। ट्रक में गिट्टी भरी थी और घटना स्थल पर जिस तरह गिट्टी बिखरी पड़ी थी, इससे अनुमान लगाया जा रहा है कि हादसे के बाद ट्रक एक से ज्यादा बार पलटी खाया होगा। ट्रक के नीचे दबने से चालक व परिचालक की मौके पर हो मौत हो गई।
ट्रक सुहेला से गिट्टी भरकर नवागढ़ जा रही थी। कहा जा रहा है कि घटना सुबह हुई और निकट स्थित ग्राम मर्राकोना के ग्रामीणों को इसकी जानकारी तब हुई सुबह लोग खेत पहुंचे। धीरे-धीरे मौके पर काफी भीड़ जमा हो गई। घटना स्थल भाटापारा से करीब 15 किलोमीटर दूर है। जानकारी मिलने पर जब यह प्रतिनिधि घटना स्थल पर पहुंचा तो एकत्र लोगों ने बताया कि दुर्घटना सुबह करीब 4 बजे के आसपास हुई होगी क्योंकि उस वक्त जोर से आवाज सुनी थी। मौके पर ड्राइवर पुनदास महिलांग ट्रक के स्टेयरिंग व्हील में बुरी तरह से फंसा हुआ था, तो परिचालक सुनीम यादव ट्रक के नीचे दबा हुआ था।
सुबह हादसा हुआ, लेकिन मौके पर दोपहर 12 बजे के आसपास भाटापारा से जब हाईडा जेक पहुंचा जब जाकर ट्रक को सीधा कर दोनों शवों को बाहर निकाला जा सका। सुबह घटना की सूचना किसी ने सिमगा थाने दी, इसके बाद पुलिस घटना स्थल पर पहुंची। पुलिस के अनुसार दुर्घटना में ट्रक पुल से करीब 25 फुट नीचे जा गिरा। इसमें 35 साल के नवागढ़ निवासी चालक पुनदास महिलांग व 25 साल के नवागढ़ निवासी परिचालक सुनीम यादव की जान चली गई। मौके पर मौजूद सिमगा थाना एसआई ओम साहू ने बताया कि ट्रक क्रमांक सीजी 25-5058 सुहेला से गिट्टी भरकर नवागढ़ जा रहा था।
रफ्तार से मोड़ पर ट्रक का संतुलन बिगड़ा
सुहेला से गिट्टी भरकर नवागढ़ जा रहा ट्रक बंजारी पुल के अंतिम छोर पर मोड़ पर असंतुलित होकर नीचे जा गिरा है। लग रहा है कि हादसे के समय ट्रक की गति काफी तेज होगी और संतुलन बिगड़ने से यह हादसा हुआ होगा। अभी पूछताछ में पूरी बात का पता चलेगा। ओम साहू, एसआई, सिमगा थाना
अनुमान है कि ट्रक हाईवा जैसे बंजारी पुल पार कर रहा था, पुल के अंतिम छोर पर मोड़ के पास ट्रक का संतुलन बिगड़ तेज स्पीड में ट्रक पुल से नीचे जा गिरा। घटना स्थल के पास ही मर्राकोना गांव है, जहां के लोग सबसे पहले पहुंचे और पुलिस का खबर की। इस दौरान घटना स्थल पर लोगों की भीड़ जुट गई थी। पुलिस से लोगों की मदद से दोनों शवों को निकालने की मशक्कत करती रही पर सफलता नहीं मिली। इसके बाद जेक बुलाए गए और दोपहर 12 बजे के बाद हाईडा जेक भाटापारा से मंगवाए गए। उसके बाद ट्रक को सीधा कर शवों को बाहर निकाला गया।
सुबह हुअा था हादसा, दोपहर में ट्रक को सीधा कर निकाले जा सके शव
बंजारी पुल पर न रेलिंग, न ही मोड़ पर स्पीड ब्रेकर
सूचना मिलते ही मृतक के परिजन व उनके गांव से काफी लोग मौके पर पहुंच गए। उन्हीं से चर्चा में दोनों मृतकों के बारे में जानकारी मिली। जिस स्थान पर यह घटना घटित हुई है, यहां मोड़ काफी खतरनाक है। बंजारी पुल जमीन से 25 फुट ऊंचा है। यहां पर कोई रेलिंग व मोड़ पर स्पीड ब्रेकर भी नहीं है। इस कारण यहां वाहनों के रफ्तार काफी अधिक रहती है। इसके चलते इस जगह आए दिन यहां पर हादसे होते रहते हैं। मौके पर लोगों ने इस बात पर भी नाराजगी दिखी कि प्रशासन यहां सुरक्षा के लिए न तो स्पीड ब्रेकर बनाए न ही लोगों को सतर्क करने किसी तरह को बोर्ड वगैरह लगाए हैं।
भाटापारा. शहर से 15 किमी दूर नांदघाट सड़क पर बंजारी पुल से नीचे गिरा हाईवा, मौके पर लग गई लोगों की भीड़।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva